V zmysle zákona o [[Term:policajný zbor|Policajnom zbore]] má policajt štyri všeobecné základné povinnosti: 1. dbať na česť, vážnosť a dôstojnosť osoby i svoju vlastnú pri vykonávaní služobnej činnosti, 2. poučiť osobu, ak sa má pri vykonávaní služobnej činnosti zasiahnuť do jej práv alebo slobôd, 3. vykonať služobný zákrok, ak je páchaný [[Term:trestný čin|trestný čin]] alebo [[Term:priestupok|priestupok]], 4. preukázať pred služobným zákrokom svoju príslušnosť k Policajnému zboru (§ 8 až 13 zákona č. 171/1993 Z. z. o Policajnom zbore). Okrem uvedených základných povinností má policajt i ďalšie, ktoré podrobnejšie rozvíjajú a dopĺňajú základné povinnosti.
Policajt je povinný plniť svedomite úlohy, ktoré sú mu uložené ústavou, ústavnými zákonmi, zákonmi a ďalšími všeobecne záväznými právnymi predpismi, ako aj úlohy uložené rozkazmi, nariadeniami, príkazmi a pokynmi nadriadených, ak bol s nimi riadne oboznámený. Policajt je ďalej povinný vykonávať štátnu službu osobne, riadne a včas; oznámiť bezprostredne nadriadenému poruchy a nedostatky, ktoré ohrozujú alebo sťažujú výkon štátnej služby, a hroziacu škodu; zakročiť, ak hrozí škoda a na jej odvrátenie je potrebný neodkladný zákrok; nemusí tak urobiť, ak mu v tom bráni dôležitá okolnosť alebo ak by tým seba alebo iné osoby vystavil vážnemu ohrozeniu; pri výkone štátnej služby dodržiavať pravidlá služobnej zdvorilosti a správať sa slušne k štátnym zamestnancom a v služobnom styku aj k ostatným občanom; zdržať sa konania, ktoré by mohlo viesť k stretu dôležitého záujmu štátnej služby s osobnými záujmami, najmä nezneužívať informácie získané v súvislosti s výkonom služby na vlastný prospech alebo na prospech iného a i.
§ 48 ods. 3 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície.
súhrn jednotlivých imperatívnych administratívnoprávnych a trestnoprávnych noriem, ktoré vymedzujú, ako má policajt konať v jednotlivých situáciách v rámci výkonu [[Term:štátna služba|štátnej služby]] alebo aj mimo jej priameho výkonu, ak jeho služobný pomer trvá
Zákon č. 301/2005 Z. z. Trestný poriadok, zákon č. 171/1993 Z. z. o Policajnom zbore; Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície.
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007;